गोदोनि दिनाव जों बर’फोरा न’नि इसे जानखाराव बेलागुर लनानै बेनि खाथिया न’सा गंसे लुनानै बेयावहायनो ना, बेदरजों अहाजाफा बोथिसे ओंखाम जानानै हर थानाय हुदा दंमोन। आरो अखा नायसि समाव सान ओंखारनायनि सिगां फुख्रियाव बारसोमनानै दुगैना बेलागुरखौ सावनानै रंजानायों लोगोसे मागो दमासिखौ बरायोमोन। बेनि उनाव न’खर- न’खर थांनानै फिथा,सिथाव बिनानै खांनानै जायोमोन। आरो बैसो गोरा सुबुंफोरनो मायब्रानि जौ बिदैजों अमा खाजि जाहोनायखौबो नुनो मोनबोदोंमोन।